

|  |
| --- |
| DATGANIAD YSGRIFENEDIGGANLYWODRAETH CYMRU |

|  |  |
| --- | --- |
| **TEITL** | **Setliad Dros Dro yr Heddlu 2018-19** |
| **DYDDIAD** | **19 Rhagfyr 2017** |
| **GAN** | **Alun Davies AC** **Ysgrifennydd y Cabinet dros Lywodraeth Leol a Gwasanaethau Cyhoeddus**  |

Heddiw, rwy’n cyhoeddi cynigion ar gyfer elfen cyllid Llywodraeth Cymru ar gyfer Comisiynwyr Heddlu a Throseddu yng Nghymru yn 2018-19. Mae’r rhain yn cynnwys y dyraniadau cyllid refeniw craidd dros dro ar gyfer pob un o’r pedwar Comisiynydd Heddlu a Throseddu yng Nghymru.

Gan nad yw plismona wedi’i ddatganoli, bydd trefniant tair ffordd i’r cyllid ar gyfer heddluoedd Cymru, sy’n cynnwys y Swyddfa Gartref, Llywodraeth Cymru a’r dreth gyngor.

Mae fformiwla gyffredin sy’n seiliedig ar anghenion yn cael ei gweithredu gan y Swyddfa Gartref i ddosbarthu cyllid ar draws heddluoedd Cymru a Lloegr, ac mae’r dull o bennu a dosbarthu elfen Llywodraeth Cymru o’r ddarpariaeth cyllido heddlu wedi ei selio ar yr egwyddor o sicrhau cysondeb a thegwch ar draws Cymru a Lloegr.

Fel sydd wedi digwydd yn y blynyddoedd diwethaf, mae’r Swyddfa Gartref unwaith eto wedi penderfynu defnyddio mecanwaith arian gwaelodol ar gyfer ei fformiwla sy’n seiliedig ar anghenion. Mae hyn yn sicrhau y gall pob heddlu yng Nghymru a Lloegr ddisgwyl setliad gwastadar gyfer 2018-19 o’i gymharu ar sail gyfatebol â 2017-18.

Bydd y cyfanswm cymorth i heddluoedd yng Nghymru yn £349.9 miliwn. O fewn y swm hwn, rwy’n awgrymu y dylid pennu cyfraniad Llywodraeth Cymru i gyllid yr heddlu ar gyfer 2018-19 yn £140.9 miliwn. Mae cyhoeddiad heddiw’n nodi dechrau cyfnod ymgynghori a ddaw i ben ar 16 Ionawr 2018. Yn dilyn hyn, gall dyraniadau gael eu diwygio ar gyfer y Setliad Terfynol.

Caiff y datganiad ei gyhoeddi yn ystod y toriad er mwyn rhoi'r wybodaeth ddiweddaraf i aelodau. Os bydd aelodau eisiau i mi wneud datganiad pellach neu ateb cwestiynau ynglŷn â hyn pan fydd y Cynulliad yn dychwelyd, byddwn yn hapus i wneud hynny.

**Cyllid Refeniw yr Heddlu**

|  |  |  |  |  |
| --- | --- | --- | --- | --- |
| **Tabl 1: Cyllid Allanol Cyfun (RSG+NNDR, £m)** |  |  |  |  |
|   |   |   |   |   |   |   |   |   |
|   |   | 2015-16 |   | 2016-17 |   | 2017-18 |   | 2018-19 |
| Dyfed-Powys |   | 12.788 |   | 12.895 |   | 12.870 |   | 13.101 |
| Gwent |   | 29.696 |   | 30.107 |   | 30.583 |   | 31.083 |
| Gogledd Cymru |   | 21.308 |   | 21.578 |   | 21.907 |   | 22.122 |
| De Cymru |   | 71.218 |   | 72.177 |   | 73.341 |   | 74.594 |
| Cyfanswm |   | 135.010 |   | 136.757 |   | 138.700 |   | 140.900 |
|   |   |   |   |   |   |   |   |   |
| **Tabl 2: Grant yr Heddlu a Chyllid Gwaelodol (£m)1** |  |  |  |  |
|   |   |   |   |   |   |   |   |   |
|   |   | 2015-16 |   | 2016-17 |   | 2017-18 |   | 2018-19 |
| Dyfed-Powys |   | 37.511 |   | 37.117 |   | 36.443 |   | 36.212 |
| Gwent |   | 43.220 |   | 42.393 |   | 40.904 |   | 40.404 |
| Gogledd Cymru |   | 51.854 |   | 51.167 |   | 49.821 |   | 49.606 |
| De Cymru |   | 89.338 |   | 87.463 |   | 84.066 |   | 82.812 |
| Cyfanswm |   | 221.923 |   | 218.140 |   | 211.234 |   | 209.034 |
|   |   |   |   |   |   |   |   |   |
| **Tabl 3: Cyfanswm Cymorth Canolog (£m)** |  |  |  |  |
|   |   |   |   |   |   |   |   |   |
|   |   | 2015-16 |   | 2016-17 |   | 2017-18 |   | 2018-19 |
| Dyfed-Powys |   | 50.299 |   | 50.012 |   | 49.313 |   | 49.313 |
| Gwent |   | 72.917 |   | 72.501 |   | 71.487 |   | 71.487 |
| Gogledd Cymru |   | 73.162 |   | 72.745 |   | 71.728 |   | 71.728 |
| De Cymru |   | 160.555 |   | 159.639 |   | 157.407 |   | 157.407 |
| Cyfanswm |   | 356.933 |   | 354.897 |   | 349.934 |   | 349.934 |
|   |   |   |   |   |   |   |   |   |

Nodiadau:

1Dyma swm grant yr heddlu a nodir yn adran 3 Adroddiad Grant yr Heddlu, sy'n cynnwys y dyraniad o dan 'Prif Fformiwla' a 'Ychwanegu rheol 1' (colofnau a a b) plws swm y 'cyllid gwaelodol' y mae’r Swyddfa Gartref wedi’i sicrhau sydd ar gael